ලෝක සෞඛ්‍ය සංවිධානයේ ඉහළ නිලධාරීන් පසුගිය 22 වෙනි බදාදා ජිනීවා හිදී රැස්වූයේ මෙම කොරෝනා වෛරසය මහජන සෞඛ්‍යයට තර්ජනයක් හෝ අන්තර්ජාතික අවධානයට ලක් විය යුතු රෝගයක්ද, ඒ පිළිබඳව කළ යුත්තේ කුමක්ද හා රෝගය පැතිර යාම වැළැක්වීමට ගත හැකි ක්‍රියාමාර්ග මොනවාද යන්න ගැන සාකච්ඡා කිරීම පිණිසය. චීන සෞඛ්‍ය බලධාරීන් බදාදා වෙන විට වාර්තා කළේ රට පුරා වෛරස් රෝගීන් 440ක් සිටින බවය. කොළරා වැනි වසංගතයකදී ගන්නා, ඒ පන්තියේ ආරක්ෂිත ක්‍රියාමාර්ග හා මර්දන ක්‍රියාමාර්ග ගෙන තිබෙන බව චීනය ප්‍රකාශ කළේය. ඒ අනුව රෝගය පැතිරී තිබෙන කලාප සීමා කිරීමටද, රෝගීන් නිරෝධායනය කිරීමටද සෞඛ්‍ය බලධාරීන්ට හැකියාව ලැබේ. චීනයේ ජාතික සෞඛ්‍ය කමිෂනර්වරයා වන ලී බින් පවසන්නේ වෛරස් වාහකයන් සමඟ සමීප වූ පුද්ගලයන් 2200ක් පමණ ඉන්නා බවයි. රෝගීන් යැයි සැක කළ අය අතරින් හත් සිය ගණනක් රෝහල්වලින් නිදහස් කර යවා ඇති නමුත් තවත් තුන්සිය ගණනක් රෝගීහු දැඩි සුපරීක්ෂාව යටතේ රෝහල්වල සිටිති.
චීනය පුරා සිටින වෛරස රෝගීන් ගණන කීයද?
440ක්